Source: https://www.najpravo.sk/clanky/zuzana-jozova-borecka-k-upovedomeniu-o-zriadeni-exekucneho-zalozneho-prava.html
Timestamp: 2020-04-09 21:04:42+00:00
Document Index: 9872290

Matched Legal Cases: ['§ 168', '§ 29', '§ 39', '§ 39', '§ 168', 'čl. 2']

Zuzana Jóžová Borecká: K upovedomeniu o zriadení exekučného záložného práva | Články | Najprávo.sk - najlepší právny poradca
24.7. 2012, 14:45 | najpravo.sk
Z praxe na exekútorskom úrade by som rada poukázala na problém s "upovedomením o zriadení exekučného záložného práva"
Problematické ustanovenia
§ 168 ods. 1 Exekučného poriadku
§ 29 ods. 1 vyhlášky č. 461/2009 Z.z. Úradu geodézie, kartografie a katastra Slovenskej republiky
Poznámka, ktorá obmedzuje vlastníka nakladať s nehnuteľnosťou, je najmä poznámka zapísaná na základe uznesenia súdu o predbežnom opatrení, ktorým sa zakazuje nakladať s nehnuteľnosťou, upovedomenia o začatí exekúcie predajom nehnuteľnosti, rozhodnutia o začatí daňového exekučného konania, rozhodnutia o zriadení daňového záložného práva, daňového exekučného príkazu, colného exekučného príkazu, uznesenia súdu o zaistení nehnuteľnosti, uznesenia súdu o zaistení majetku, ustanovenia § 39 ods. 2 zákona, návrhu pozemkového úradu, 9) rozhodnutia o schválení projektu pozemkových úprav.9a)
a) upovedomí o začatí exekúcie zriadením exekučného záložného práva na nehnuteľnosť zapísanú v katastri nehnuteľností oprávneného , povinného a správu katastra nehnuteľností a označí nehnuteľnosť, na ktorú sa zriaďuje exekučné záložné právo a
Poznámka, ktorá obmedzuje vlastníka nakladať s nehnuteľnosťou, je najmä poznámka zapísaná na základe uznesenia súdu o predbežnom opatrení, ktorým sa zakazuje nakladať s nehnuteľnosťou, upovedomenia o zriadení exekučného záložného práva k nehnuteľnostiam, upovedomenia o začatí exekúcie predajom nehnuteľnosti, rozhodnutia o začatí daňového exekučného konania, rozhodnutia o zriadení daňového záložného práva, daňového exekučného príkazu, colného exekučného príkazu, uznesenia súdu o zaistení nehnuteľnosti, uznesenia súdu o zaistení majetku, ustanovenia § 39 ods. 2 zákona, návrhu pozemkového úradu, 9) rozhodnutia o schválení projektu pozemkových úprav.9a)
Upovedomenie o zriadení exekučného záložného práva považujem za listinu, ktorá by mala byť zapísaná do poznámky, a to z dôvodu právnej istoty nadobúdateľa. Vzhľadom k tomu, že exekučné záložné právo v zmysle zákonnej úpravy možno vykonať aj proti neskoršiemu nadobúdateľovi, tento by mal mať právo sa dozvedieť, že sa v takejto veci začalo konať. Často, najmä ak povinný úmyselne nepreberá písomnosti, je medzi upovedomením a exekučným príkazom časový rozdiel. Súdny exekútor, v snahe zabrániť špekulantom, ktorí by chceli napriek zákazu previesť nehnuteľnosť na inú osobu, sa v praxi snaží tomuto zabrániť tak, že napriek tomu, že mu to zákon neukladá, doručí toto upovedomenie aj správe katastra. Väčšina katastrov to ako dôležitú poznámku zapisovala, niektoré však nie. Vrcholom však je, keď bývalá p. ministerka namiesto toho, aby iniciovala zmenu právnej úpravy v záujme vymožiteľnosti práva a ochrany dobromyseľných nadobúdateľov, upozornila súdneho exekútora na porušenie povinnosti pri výkone činnosti, za to, že doručil upovedomenie o zriadení EZP katastru, a čo je najhoršie, mala pravdu, pretože je to v rozpore s § 168 ods. 1 písm a) EP, nakoľko exekútor ako štátom určená a splnomocnená osoba, môže v zmysle čl. 2 ods. 2 Ústavy SR konať iba na základe ústavy, v jej medziach a v rozsahu a spôsobom, ktorí ustanoví zákon, t.j. môže konať len to, čo mu zákon dovoľuje.
NOVOROĽNÍK: Internetizácia justície zbesilo napreduje
mediácia odvolanie dovolanie bezpodielové spoluvlastníctvo manželov premlčanie náhrada škody exekúcia rekodifikácia ochrana osobnosti podielové spoluvlastníctvo dedenie náhrada trov konania judikatúra úroky z omeškania verejné obstarávanie oslobodenie od súdnych poplatkov dokazovanie trovy konania spotrebiteľ súdne poplatky
Návštev: 12036870 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin